OzLabs/hebrew-wiki-articles huggingface dataset:
ריינגראפנשטיין

ריינגראפנשטיין בתמונה מתחילת המאה ה-20
ריינגראפנשטיין היא תצורת סלע פורפיר בגובה 136 מטר, על גדת נהר נהה סמוך לבאד מונסטר בשטיין-אברנבורג, במדינת ריינלנד-פפאלץ, גרמניה.
מבחינה גאולוגית הסלע הוא חלק ממסיב קרויצנאכר. על ראש הסלע נמצאות חורבות טירת ריינגראפנשטיין, אשר נבנתה במאה ה-11 ונהרסה בשנת 1688, בתקופת מלחמת תשע השנים. ריינגראפנשטיין היא נקודת הציון הבולטת בעיר באד מונסטר בשטיין-אברנבורג. מעט מתחתיה נמצאת חורבת אפנשטיין. בשנת 1985 הוכרז שטח של כאלפיים דונם סביב תצורת הסלע כשמורת טבע.

הגישה לריינגראפנשטיין מכיוון באד מונסטר בשטיין היא בשביל הולכי רגל, לאחר חציית נהר נהה במעבורת המופעלת בכוח אדם. דרך גישה שנייה היא ברכב, דרך באד קרויצנאך, עד חנייה הסמוכה לסלע ומשם הליכה בשביל לטירה ולנקודת התצפית.

==קישורים חיצוניים==

* [http://www.naturschutz.rlp.de/Dokumente/rvo/nsg/pdf/NSG-7133-056.pdf מידע על שמורת הטבע בריינגראפנשטיין] 
* [http://www.bad-muenster-am-stein.de/Entdecken/Sehenswertes/Rheingrafenstein-Burgruine מידע על חורבת טירת ריינגראפנשטיין] 

קטגוריה:גרמניה: גאוגרפיה
קטגוריה:ריינלנד-פפאלץ: גאוגרפיה
עונת 1973/1974 בסרייה א'

עונת 1973/1974 בסרייה א הייתה העונה ה-72 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-7 באוקטובר 1973 והסתיימו ב-19 במאי 1974. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

גנואה, צ'זנה ופוג'ה היו הקבוצות שעלו מהליגה השנייה.

לאציו זכתה באליפות בפעם הראשונה בתולדות המועדון. 

בסיום העונה לסרייה ב' ירדו פוג'ה, גנואה והלאס ורונה. במקום הקבוצות שירדו לסרייה א' העפילו וארזה, אסקולי וטרננה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || לאציו || 30 || 18 || 7 || 5 || 45||23 || 22 || 43||זכייה בליגה לא העפלה לגביע אירופה לאלופות בגלל החלטת אופ"ה
|- bgcolor=#97DEFF
| 2. || יובנטוס || 30 || 16 || 9 || 5 || 50||26 || 24 || 41||העפלה לגביע אופ"א
|- bgcolor=#97DEFF
| 3. || נאפולי || 30 || 12 || 12 || 6 || 35||28 || 7 || 36||העפלה לגביע אופ"א
|- bgcolor=#97DEFF
| 4. || אינטר || 30 || 12 || 11 || 7 || 47||33 || 14 || 35||העפלה לגביע אופ"א
|- bgcolor=#97DEFF
| 5. || טורינו || 30 || 10 || 14 || 6 || 27||24 || 3 || 34||העפלה לגביע אופ"א
|- 
| 6. || פיורנטינה || 30 || 10 || 13 || 7 || 32||26 || 6 || 33
|- 
| 7. || מילאן || 30 || 11 || 8 || 11 || 34||36 ||2-|| 30
|- 
| 8. || רומא || 30 || 10 || 9 || 11 || 29||28 || 1 || 29
|- bgcolor=#99BADD
| 9. || בולוניה || 30 || 6 || 17 || 7 || 35||36 ||1-|| 29||זכייה בגביע איטליה העפלה לגביע אירופה למחזיקות גביע
|- 
| 10. || קליארי || 30 || 7 || 14 || 9 || 25||32 ||7-|| 28
|- 
| 11. || צ'זנה || 30 || 6 || 15 || 9 || 25||28 ||3-|| 27
|- 
| 12. || ויצ'נצה || 30 || 7 || 12 || 11 || 22||37 ||15-|| 26
|- 
| 13. || סמפדוריה || 30 || 5 || 13 || 12 || 27||34 ||7-|| 20
|- bgcolor=#F08080
| 14. || פוג'ה || 30 || 6 || 12 || 12 || 20||34 ||14-|| 18||ירדה ליגה
|- bgcolor=#F08080
| 15. || גנואה || 30 || 4 || 9 || 17 || 16||37 ||21-|| 17||ירדה ליגה
|- bgcolor=#F08080
| 16. || הלאס ורונה || 30 || 8 || 9 || 13 || 28||35 ||7-|| 25||ירדה ליגה
|}

==כדורגלנים מצטיינים==
ג'ורג'ו קינאליה, שחקנה של לאציו, כבש 24 שערים וזכה בתואר מלך השערים. 

==קישורים חיצוניים==

*[http://www.rsssf.com/tablesi/ital74.html נתונים מאתר rsssf]

איטליה
איטליה
קטגוריה:עונות בסרייה א'
עונת 1974/1975 בסרייה א'

עונת 1974/1975 בסרייה א הייתה העונה ה-73 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-6 באוקטובר 1974 והסתיימו ב-18 במאי 1975. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

וארזה, אסקולי וטרננה היו הקבוצות שעלו מהליגה השנייה.

יובנטוס זכתה באליפות בפעם ה-16 בתולדות המועדון. 

בסיום העונה לסרייה ב' ירדו ויצ'נצה, טרננה ווארזה. במקום הקבוצות שירדו לסרייה א' העפילו פרוג'ה, קומו והלאס ורונה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 30 || 18 || 7 || 5 || 49||19 || 30 || 43||זכייה בליגה העפלה לגביע אירופה לאלופות
|- bgcolor=#97DEFF
| 2. || נאפולי || 30 || 14 || 13 || 3 || 50||22 || 28 || 41||העפלה לגביע אופ"א
|- bgcolor=#97DEFF
| 3. || רומא || 30 || 15 || 9 || 6 || 27||15 || 12 || 39||העפלה לגביע אופ"א
|- bgcolor=#97DEFF
| 4. || לאציו || 30 || 14 || 9 || 7 || 34||28 || 6 || 37||העפלה לגביע אופ"א
|- bgcolor=#97DEFF
| 5. || מילאן || 30 || 12 || 12 || 6 || 37||22 || 15 || 36||העפלה לגביע אופ"א
|-
| 6. || טורינו || 30 || 11 || 13 || 6 || 40||30 || 10 || 35
|-
| 7. || בולוניה || 30 || 10 || 12 || 8 || 36||33 || 3 || 32
|- bgcolor=#99BADD
| 8. || פיורנטינה || 30 || 9 || 13 || 8 || 31||27 || 4 || 31||זכייה בגביע איטליה העפלה לגביע אירופה למחזיקות גביע
|-
| 9. || אינטר || 30 || 10 || 10 || 10 || 26||26 || 0 || 30
|-
| 10. || קליארי || 30 || 6 || 14 || 10 || 22||30 ||8-|| 26
|-
| 11. || צ'זנה || 30 || 5 || 15 || 10 || 23||35 ||12-|| 25
|-
| 12. || אסקולי || 30 || 6 || 12 || 12 || 14||27 ||13-|| 24
|-
| 13. || סמפדוריה || 30 || 4 || 16 || 10 || 21||35 ||14-|| 24
|- bgcolor=#F08080
| 14. || ויצ'נצה || 30 || 5 || 11 || 14 || 19||34 ||15-|| 21||ירדה ליגה
|- bgcolor=#F08080
| 15. || טרננה || 30 || 4 || 11 || 15 || 19||42 ||23-|| 19||ירדה ליגה
|- bgcolor=#F08080
| 16. || וארזה || 30 || 3 || 11 || 16 || 19||42 ||23-|| 17||ירדה ליגה
|}

==כדורגלנים מצטיינים==
פאולו פוליצ'י, שחקנה של טורינו, כבש 24 שערים וזכה בתואר מלך השערים. זאת בפעם השנייה בקריירה.

==קישורים חיצוניים==

*[http://www.rsssf.com/tablesi/ital75.html נתונים מאתר rsssf]

איטליה
איטליה
קטגוריה:עונות בסרייה א'
עונת 1975/1976 בסרייה א'

עונת 1975/1976 בסרייה א הייתה העונה ה-74 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-5 באוקטובר 1975 והסתיימו ב-16 במאי 1976. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

פרוג'ה, קומו והלאס ורונה היו הקבוצות שעלו מהליגה השנייה.

טורינו זכתה באליפות בפעם השביעית בתולדות המועדון. 

בסיום העונה לסרייה ב' ירדו אסקולי, קומו וקליארי. במקום הקבוצות שירדו לסרייה א' העפילו גנואה, קטנזרו ופוג'ה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || טורינו || 30 || 18 || 9 || 3 || 49||22 || 27 || 45||זכייה בליגה העפלה לגביע אירופה לאלופות
|- bgcolor=#97DEFF
| 2. || יובנטוס || 30 || 18 || 7 || 5 || 46||26 || 20 || 43||העפלה לגביע אופ"א
|- bgcolor=#97DEFF
| 3. || מילאן || 30 || 15 || 8 || 7 || 42||28 || 16 || 38||העפלה לגביע אופ"א
|- bgcolor=#97DEFF
| 4. || אינטר || 30 || 14 || 9 || 7 || 36||28 || 8 || 37||העפלה לגביע אופ"א
|- bgcolor=#99BADD
| 5. || נאפולי || 30 || 13 || 10 || 7 || 40||27 || 13 || 36||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 6. || צ'זנה || 30 || 9 || 14 || 7 || 39||35 || 4 ||32||העפלה לגביע אופ"א 
|- 
| 7. || בולוניה || 30 || 9 || 14 || 7 || 32||32 || 0 || 32
|- 
| 8. || פרוג'ה || 30 || 10 || 11 || 9 || 31||34 ||3-|| 31
|- 
| 9. || פיורנטינה || 30 || 9 || 9 || 12 || 39||39 || 0 || 27
|- 
| 10. || רומא || 30 || 6 || 13 || 11 || 25||31 ||6-|| 25
|- 
| 11. || הלאס ורונה || 30 || 8 || 8 || 14 || 35||46 || 11-|| 24
|- 
| 12. || סמפדוריה || 30 || 8 || 8 || 14 || 21||32 ||11-|| 24
|- 
| 13. || לאציו || 30 || 6 || 11 || 13 || 35||40 ||5-|| 23
|- bgcolor=#F08080
| 14. || אסקולי || 30 || 4 || 15 || 11 || 19||34 ||15-|| 23||ירדה ליגה
|- bgcolor=#F08080
| 15. || קומו || 30 || 5 || 11 || 14 || 28||36 ||8-|| 21||ירדה ליגה
|- bgcolor=#F08080
| 16. || קליארי || 30 || 5 || 9 || 16 || 25||52 ||27-|| 19||ירדה ליגה
|}
==כדורגלנים מצטיינים==
פאולו פוליצ'י, שחקנה של טורינו, כבש 21 שערים וזכה בתואר מלך השערים. זאת בפעם השלישית בקריירה ועונה השנייה ברציפות.

==קישורים חיצוניים==

*[http://www.rsssf.com/tablesi/ital76.html נתונים מאתר rsssf]

איטליה
איטליה
קטגוריה:עונות בסרייה א'
Sort (פקודה)

תפריט העזרה של פקודת Sort
Sort (אנגלית: Sort; "מיון") היא פקודה במערכות ההפעלה יוניקס. הפקודה מסדרת מחדש שורות בקובץ טקסט לפי סדר אלפבית, מספרים, סדר הפוך, צמצום רווחים או שורות ריקות ועוד.

לפקודה מספר חוקים המוגדרים כברירת מחדל:
* שורות המתחילות במספר יופיעו לפני שורות המתחילות באות.
* שורות המתחילות באות המופיעה מוקדם יותר באותיות האלפבית יופיעו לפני שורות המתחילות באות המופיעה מאוחר יותר באלפבית.
* שורות המתחילות באות קטנה יופיעו לפני השורות המתחילות באות זהה באותיות רישיות.
* יש לשים לב לחשיבות האותיות הרישיות.

==שימוש==
===סביבת Unix===
סידור לפי ABC בעזרת פקודת <code>sort</code>, יהיה כדלקמן:
<syntaxhighlight lang="bash">
$ cat phonebook
Smith, Brett 555-4321
Doe, John 555-1234
Doe, Jane 555-3214
Avery, Cory 555-4132
Fogarty, Suzie 555-2314

$ sort phonebook
Avery, Cory 555-4132
Doe, Jane 555-3214
Doe, John 555-1234
Fogarty, Suzie 555-2314
Smith, Brett 555-4321
</syntaxhighlight>

סידור לפי ABC, מהסוף להתחלה, בעזרת פקודת <code>sort</code>, יהיה כדלקמן:
<syntaxhighlight lang="bash">
$ sort -r phonebook
Smith, Brett 555-4321
Fogarty, Suzie 555-2314
Doe, John 555-1234
Doe, Jane 555-3214
Avery, Cory 555-4132
</syntaxhighlight>

סידור מספרים בעזרת פקודת <code>sort</code>, יהיה כדלקמן:
<syntaxhighlight lang="bash">
$ cat numbers 
1
10
4
3
50
2

$ sort -n numbers 
1
2
3
4
10
50
</syntaxhighlight>

תפריט העזרה של פקודת <code>sort</code>:
<syntaxhighlight lang="bash">
sort --help
</syntaxhighlight>

==קישורים חיצוניים==
[http://mally.stanford.edu/~sr/computing/basic-unix.html רשימת פקודות יוניקס (באנגלית)]

[https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
עונת 1976/1977 בסרייה א'

עונת 1976/1977 בסרייה א הייתה העונה ה-75 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-3 באוקטובר 1976 והסתיימו ב-22 במאי 1977. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

גנואה, קטנזרו ופוג'ה היו הקבוצות שעלו מהליגה השנייה.

יובנטוס זכתה באליפות בפעם ה-17 בתולדות המועדון. 

בסיום העונה לסרייה ב' ירדו סמפדוריה, קטנזרו וצ'זנה. במקום הקבוצות שירדו לסרייה א' העפילו ויצ'נצה, אטאלנטה ופסקארה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 30 || 23 || 5 || 2 || 50||20 || 30 || 51||זכייה בליגה העפלה לגביע אירופה לאלופות
|- bgcolor=#97DEFF
| 2. || טורינו || 30 || 21 || 8 || 1 || 51||14 || 37 || 50||העפלה לגביע אופ"א 
|- bgcolor=#97DEFF
| 3. || פיורנטינה || 30 || 12 || 11 || 7 || 38||31 || 7 || 35||העפלה לגביע אופ"א 
|- bgcolor=#97DEFF
| 4. || אינטר || 30 || 10 || 13 || 7 || 34||27 || 7 || 33||העפלה לגביע אופ"א 
|- bgcolor=#97DEFF
| 5. || לאציו || 30 || 10 || 11 || 9 || 34||28 || 6 || 31||העפלה לגביע אופ"א 
|- 
| 6. || פרוג'ה || 30 || 9 || 11 || 10 || 32||28 || 4 || 29
|- 
| 7. || נאפולי || 30 || 9 || 11 || 10 || 37||38 ||1-|| 28
|- 
| 8. || רומא || 30 || 9 || 10 || 11 || 27||33 ||6-|| 28
|- 
| 9. || הלאס ורונה || 30 || 7 || 14 || 9 || 26||32 ||6-|| 28
|- bgcolor=#99BADD
| 10. || מילאן || 30 || 5 || 17 || 8 || 30||33 ||3-|| 27||זכייה בגביע איטליה העפלה לגביע אירופה למחזיקות גביע
|- 
| 11. || גנואה || 30 || 8 || 11 || 11 || 40||45 ||5-|| 27
|- 
| 12. || בולוניה || 30 || 8 || 11 || 11 || 24||31 ||7-|| 27
|- 
| 13. || פוג'ה || 30 || 10 || 6 || 14 || 33||39 ||6-|| 26
|- bgcolor=#F08080
| 14. || סמפדוריה || 30 || 6 || 12 || 12 || 28||42 ||14-|| 24||ירדה ליגה
|- bgcolor=#F08080
| 15. || קטנזרו || 30 || 7 || 7 || 16 || 26||43 ||17-|| 21||ירדה ליגה
|- bgcolor=#F08080
| 16. || צ'זנה || 30 || 3 || 8 || 19 || 22||48 ||26-|| 14||ירדה ליגה
|}

==כדורגלנים מצטיינים==
פרנצ'סקו גרציאני, שחקנה של טורינו, כבש 21 שערים וזכה בתואר מלך השערים. 

==קישורים חיצוניים==
*[http://www.rsssf.com/tablesi/ital77.html נתונים מאתר rsssf]

איטליה
איטליה
קטגוריה:עונות בסרייה א'
יחסי הממלכה המאוחדת – נאורו

יחסי הממלכה המאוחדת–נאורו הם היחסים הדיפלומטיים שבין הממלכה המאוחדת של בריטניה הגדולה וצפון אירלנד לבין רפובליקת נאורו.

נאורו היה חלק מ"טריטוריית האוקיינוס השקט המערבי" של הממלכה המאוחדת מ-1914 ועד 1921. גם לאחר שהאי עבר לשליטה משותפת של אוסטרליה וניו זילנד המשיכה ממשלת הממלכה המאוחדת להוות חלק גדול מהפעילות הממשלתית ולנהל את נאורו. ממשלת הממלכה המאוחדת חדלה להוות חלק גדול בניהול האי כאשר האי השיג את עצמאותו ב-1968.

לנאורו יש קונסוליה בלונדון ועומד בראשה הקונסול מרטין י"ו ווטסון. קונסוליית הממלכה המאוחדת בסובה שבפיג'י מנהלת את האינטרסים הבריטיים בנאורו.

== הערות שוליים ==
יחסי איראן–שוודיה

יחסי איראן–שוודיה הם היחסים הבילטרליים בין הרפובליקה האסלאמית של איראן ובין ממלכת שוודיה. איראן מחזיקה בשגרירות בסטוקהולם ושוודיה מחזיקה בשגרירות בטהראן.

== תוכנית הגרעין האיראנית ==

[[קארל בילדט, שר החוץ של שוודיה וג'וואד זריף, שר החוץ של איראן, 2 בפברואר 2014]]
בשנת 2007, כריסטופר גילנסטירנה, שגריר שוודיה באיראן אמר כי סוחרים ואנשי עסקים יחליטו אם להשקיע באיראן, וכי הסנקציות הכלכליות לא ישפיעו על הסחר השוודי עם איראן.
יו"ר ועדת החוץ של הפרלמנט השוודי אמר בשנת 2008 כי לאיראן יש זכות לטכנולוגיה גרעינית למטרות אזרחיות. הוא גם הסתייע באמצעים דיפלומטיים במטרה למצוא פתרון למשבר הגרעין שיהיה מקובל על כל הצדדים.
בפברואר 2009 התנגדו יוון, קפריסין, ספרד אוסטריה ושוודיה להחמרת הסנקציות על איראן.

בחודש יולי 2009, אמר שר החוץ השוודי קארל בילדט כי דיאלוג הוא הפתרון היחיד לגרעין האיראני. הוא גם אמר כי הפרלמנט האירופי עומד בפני בחירות קשות כאשר המעצמות יחדשו את השיחות עם איראן במטרה לעצור את העשרת האורניום בתמורה פוליטית ותמריצים כלכליים.

== יחסים כלכליים ==
כריסטופר גילנסטירנה, שגריר שוודיה באיראן אמר בכנס בטהראן כי לשוודיה יש פוטנציאל בשווקים האיראניים. הם גם אמר כי לאיראן יכולות שמשכו את תשומת לבם של השווקים השוודיים. לדבריו שוודיה מתכננת את הגדלת הסחר ההדדי באמצעות שיתוף פעולה עם איראן. בשנת 2003 חתמו איראן ושוודיה על מזכר הבנות שבו שוודיה ממליצה להעניק לאיראן חברות בארגון הסחר העולמי, בתמורה למתן רישיון כרייה והשתתפות בפרויקטים שונים באיראן.

מאז שהחלו מועצת הביטחון של האו"ם והאיחוד האירופי להטיל סנקציות על איראן, היקף הסחר ההדדי בין איראן לשוודיה פחת, כאשר הסחר הבילטרלי בין שתי המדינות הגיע לשווי של 500 מיליון דולר בלבד ב-2007.

== ספורט ==
ב-31 במרץ 2015 משחק הידידות בכדורגל הראשון התרחש בין נבחרת שוודיה בכדורגל לבין נבחרת איראן בכדורגל, בפרנדס ארנה.

== ראו גם ==
* יחסי איראן–ישראל

==קישורים חיצוניים==

* 

== הערות שוליים ==
עונת 1977/1978 בסרייה א'

עונת 1977/1978 בסרייה א הייתה העונה ה-76 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-11 בספטמבר 1977 והסתיימו ב-7 במאי 1978. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

ויצ'נצה, אטאלנטה ופסקארה היו הקבוצות שעלו מהליגה השנייה.

יובנטוס זכתה באליפות בפעם ה-18 בתולדות המועדון. 

בסיום העונה לסרייה ב' ירדו גנואה, פוג'ה ופסקארה. במקום הקבוצות שירדו לסרייה א' העפילו אסקולי, קטנזרו ואבלינו.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 30 || 15 || 14 || 1 || 46||17 || 29 || 44||זכייה בליגה העפלה לגביע אירופה לאלופות
|- bgcolor=#97DEFF
| 2. || ויצ'נצה || 30 || 14 || 11 || 5 || 50||34 || 16 || 39||העפלה לגביע אופ"א 
|- bgcolor=#97DEFF
| 3. || טורינו || 30 || 14 || 11 || 5 || 36||23 || 13 || 39||העפלה לגביע אופ"א 
|- bgcolor=#97DEFF
| 4. || מילאן || 30 || 12 || 13 || 5 || 38||25 || 13 || 37||העפלה לגביע אופ"א 
|- bgcolor=#99BADD
| 5. || אינטר || 30 || 13 || 10 || 7 || 35||24 || 11 || 36||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 6. || נאפולי || 30 || 8 || 14 || 8 || 35||31 || 4 || 30||העפלה לגביע אופ"א 
|- 
| 7. || פרוג'ה || 30 || 10 || 10 || 10 || 36||35 || 1 || 30
|- 
| 8. || רומא || 30 || 8 || 12 || 10 || 31||34 ||3-|| 28
|- 
| 9. || אטאלנטה || 30 || 6 || 15 || 9 || 28||32 ||4-|| 27
|- 
| 10. || הלאס ורונה || 30 || 6 || 14 || 10 || 25||30 ||5-|| 26
|- 
| 11. || לאציו || 30 || 8 || 10 || 12 || 31||38 ||7-|| 26
|- 
| 12. || בולוניה || 30 || 7 || 12 || 11 || 21||32 ||11-|| 26
|- 
| 13. || פיורנטינה || 30 || 7 || 11 || 12 || 28||37 ||9-|| 25
|- bgcolor=#F08080
| 14. || גנואה || 30 || 5 || 15 || 10 || 23||33 ||10-|| 25||ירדה ליגה
|- bgcolor=#F08080
| 15. || פוג'ה || 30 || 8 || 9 || 13 || 28||43 ||15-|| 25||ירדה ליגה
|- bgcolor=#F08080
| 16. || פסקארה || 30 || 4 || 9 || 17 || 21||44 ||23-|| 17||ירדה ליגה
|}

==כדורגלנים מצטיינים==
פאולו רוסי, שחקנה של ויצ'נצה, כבש 24 שערים וזכה בתואר מלך השערים. 

==קישורים חיצוניים==
*[http://www.rsssf.com/tablesi/ital78.html נתונים מאתר rsssf]

איטליה
איטליה
קטגוריה:עונות בסרייה א'
יחסי הממלכה המאוחדת – סנט וינסנט והגרנדינים

יחסי הממלכה המאוחדת–סנט וינסנט והגרנדינים הם היחסים הדיפלומטיים שבין הממלכה המאוחדת של בריטניה הגדולה וצפון אירלנד לבין סנט וינסנט והגרנדינים. לשתי המדינות יש היסטוריה ארוכה, בעידן הקולוניאלית היה סכסוך בין צרפת לממלכה המאוחדת על שליטה באזור.

== היסטוריה ==
האיים נשלטו עד שנת 1763 בידי צרפת. בחוזה פריז באותה השנה ויתרה צרפת על השליטה באזור מהרצון לשלוט באיים עם סוכר, משאב טבע שהיה חסר בצרפת. הצרפתים כבשו מחדש את האיים, אבל ויתרו עליהם פעם נוספת בחוזה פריז שממנו ועד קבלת העצמאות האיים היו שייכים לממלכה המאוחדת בלבד.

הבריטים הגו תוכנית חקלאית באי סנט וינסנט שכללה שדות רבים ומטעים מסביב לאי. "הקריביים השחורים" (הקבוצה האתנית המקומית) התנגדה לתוכנית אך היא בכל זאת בוצעה בידי הבריטים.

סנט וינסנט נותרה בשלטון בריטי מקיף כקולוניה עד 1969 למרות התנועות הרבות לעצמאות שהוקמו על יד בני העם בתחילת המאה ה-20.

סנט וינסנט קיבלה מעמד של מדינת חסות במקום קולוניה ב-27 באוקטובר 1969. המעמד החדש נתן לסנט וינסנט שליטה על עצמה ואת הזכות לבחור שליט, המעמד נתן לה לנהל את עניינה הפנימיים במידה רבה, אך לא כמו מדינה עצמאית. ב-27 באוקטובר 1979, בעקבות משאל עם סנט וינסנט והגרנדינים קיבלה עצמאות והפכה לאחת מהמדינות האחרונות בקריביים שמקבלות עצמאות משליטותיהן הולנד והממלכה המאוחדת.

== יחסים קונסולריים ==
הנציבות הגבוהה של סנט וינסנט והגרנדינים אותה היא חולקת עם [[סנט קיטס ונוויס]]
סנט וינסנט והגרנדינים חולקת נציבות גבוהה עם סנט קיטס ונוויס בדרום קנזינגטון, לונדון בירת הממלכה המאוחדת. הממלכה המאוחדת מיוצגת בסנט וינסנט והגרנדינים על ידי הנציבות הגבוהה שלה בברידג'טאון בירת ברבדוס.

== ראו גם ==
* המלוכה של סנט וינסנט והגרנדינים

== קישורים חיצוניים ==
<div style="direction: ltr;">
* [http://www.svghighcom.co.uk/site/Contact.html High Commission for Saint Vincent and the Grenadines, UK]
* [https://www.gov.uk/government/world/organisations/british-high-commission-barbados British High Commission, Bridgetown]
</div>

== הערות שוליים ==
Tr (פקודה)

שימוש בפקודת tr
tr (אנגלית: Translate; "תרגום") היא פקודה במערכות ההפעלה יוניקס, המחליפה או מסירה תווים ספציפיים במערך הקלט שלה.

הפקודה מתרגמת קלט סטנדרטי לפלט הסטנדרטי בעזרת מילון תווים שהוגדר מראש. אל המערכת מוזנים שתי קבוצות תווים, התווים בחלק הראשון של הפקודה יוחלפו בתווים מחלקה השני לפי סדר.

* יש לשים לב לחשיבות האותיות הרישיות לפי סוג מערכת הפעלה.

==שימוש==
===סביבת Unix===
השימוש הסטנדרטי בפקודת <code>tr</code>, הוא כדלקמן:
<syntaxhighlight lang="bash">
$ tr 'abcd' '1234'
a
1
b
2
c
3
</syntaxhighlight>

תרגום מטווח של תווים, יתבצע כדלקמן:
<syntaxhighlight lang="bash">
$ tr 'a-d' '1234'
c
3
d
4
</syntaxhighlight>

תפריט העזרה של פקודת <code>tr</code>:
<syntaxhighlight lang="bash">
tr --help
</syntaxhighlight>

רוב הגרסאות של tr, פועלות על תווים של בתים בודדים ואינן תואמות לייצוג טקסט Unicode.

==קישורים חיצוניים==
[http://mally.stanford.edu/~sr/computing/basic-unix.html רשימת פקודות יוניקס (באנגלית)]

[https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
בית המטבחיים הישן של תל אביב

250px
בית המטבחיים הישן של תל אביב - הוא בית המטבחיים הראשון של תל אביב. הוא הוקם בתחילת שנות ה-30 מצפון לגבולות תל אביב של אותן שנים ושימש את תושבי העיר עד ששכונות העיר התקרבו למקום והוחלט להעביר את הפעילות לבית מטבחיים חדש. רוב המבנים במקום נהרסו, לאחר סגירתו, למעט שלושה מבנים. במהלך הקמתו נחפר תחתיו סליק ששימש את ההגנה.

== ההיסטוריה של המקום ==
עד שנת 1929 שירת בית המטבחיים של יפו את תושבי תל אביב. מאורעות תרפ"ט שפרצו ב-23 באוגוסט 1929 מנעו מתושבי תל אביב גישה לשירות השחיטה. יומיים לאחר מכן הורה מאיר דיזנגוף להקים משחטה זמנית בשכונת מחלול והחל לפעול אצל הבריטים לקבלת היתר להקמת משחטה קבועה בתל אביב. הבריטים סירבו לבקשה ובנובמבר 1929 אף סגרו את המשחטה הזמנית. לאחר כחצי שנה של דיונים אינטנסיביים בין רשויות המנדט להנהלת העיר (דיזנגוף, ישראל רוקח, הרב עוזיאל ועוד) ומחאה על אי אישור הקמת המשחטה במהלכה שבתו תושבי תל אביב מאכילת בשר, הסכימו השלטונות להקמת מתקן קבוע ואף תיקצבו אותו ב-10,500 לירות.

מועצת העיר הקצתה שטח של 20 דונם בקרבת הנהר הירקון ורחוק משכונותיה הצפוניות של העיר. משימת ההקמה הוטלה על מהנדס העיר יעקב בן-סירה ולניהול המשחטה מונה הווטרינר העירוני ד"ר אריה לויט. במהלך בניית האתר הנהלת ההגנה בעיר החליטה על הקמת סליק במרתף הבניין ובמשך תקופה ארוכה חפרו אנשי ההגנה, בהובלת משה אגוזי, באדמת הכורכר בעזרת כלי עבודה ידניים כדי לא למשוך את תשומת הלב של הבריטים. האדמה שהוצאה בזמן החפירות שימשה למילוי גדר אבנים שנבנתה מסביב לאתר.

בית המטבחיים נחנך ב-4 בינואר 1931 והוא כלל אזור קבלת הבקר, אולם שחיטה, משרדים, חדרי עובדים, חדרי שירות, מגדל מים ואיסוף אשפה. במקום עבדו כ-140 איש.

עם השנים התרחבה העיר צפונה והמשחטה החלה להוות מטרד לשכנים ולכן נבנה ב-1981 בית מטבחיים חלופי והפעילות באתר הראשון נפסקה.

== שרידי האתר ==
לאחר הפסקת הפעילות באתר נהרסו בו רוב המבנים למעט מגדל מים ושני מבני משרדים המשמשים כחדרי ניתוח לחתולים חסרי בית. על שאר השטח הוקמו מבני מגורים וגן ציבורי על שם צבי ברנדר. האתר ממוקם ליד רחוב יוחנן הורקנוס ומצפונו ממוקמת כיכר היל.

==גלריה==
 <gallery>
 קובץ:פתיחת בית המטבחיים במרכז - אריה לויט (בחלוק לבן) 1931.jpg|במרכז ד"ר אריה לויט בפתיחת בית המטבחיים 1931
 קובץ:פתיחת בית המטבחיים במרכז - דר אריה לויט (בחלוק לבן) 1931.jpg|במרכז ד"ר אריה לויט בפתיחת בית המטבחיים 1931
 קובץ:אריה לויט בפתיחת בית המטבחיים 1931.jpg|ד"ר אריה לויט בפתיחת בית המטבחיים 1931
 </gallery>

== קישורים חיצוניים ==

* 
* [http://www.google.co.il/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwjkoPHCmtfUAhVH2xoKHatrDj8QFggsMAE&url=http%3A%2F%2Fwww.mytour-il.co.il%2Fpage.asp%3Fpage_parent%3D846&usg=AFQjCNF5fvdJqn_4emVtDUU_1s5uQ-NQtg ניוז-לטר מספר 25 - 2 באוגוסט - הסיפור המרתק של בית המטבחיים], באתר MY-TOUR
* [http://www.mytour-il.co.il הסיפור המרתק של בית המטבחיים הישן של תל אביב בו היה סליק סודי של ההגנה], האתר של אילן שחורי.
* 

== הערות שוליים ==

קטגוריה:תל אביב-יפו: מבנים שנהרסו
קטגוריה:הצפון הישן
עונת 1978/1979 בסרייה א'

עונת 1978/1979 בסרייה א הייתה העונה ה-77 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 באוקטובר 1978 והסתיימו ב-13 במאי 1979. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

אסקולי, קטנזרו ואבלינו היו הקבוצות שעלו מהליגה השנייה.

מילאן זכתה באליפות בפעם העשירית בתולדות המועדון. 

בסיום העונה לסרייה ב' ירדו ויצ'נצה, אטאלנטה והלאס ורונה. במקום הקבוצות שירדו לסרייה א' העפילו אודינזה, קליארי ופסקארה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || מילאן || 30 || 17 || 10 || 3 || 46||19 || 27 || 44||זכייה בליגה העפלה לגביע אירופה לאלופות
|- bgcolor=#97DEFF
| 2. || פרוג'ה || 30 || 11 || 19 || 0 || 34||16 || 18 || 41||העפלה לגביע אופ"א 
|- bgcolor=#99BADD
| 3. || יובנטוס || 30 || 12 || 13 || 5 || 40||23 || 17 || 37||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 4. || אינטר || 30 || 10 || 16 || 4 || 38||24 || 14 || 36||העפלה לגביע אופ"א 
|- bgcolor=#97DEFF
| 5. || טורינו || 30 || 11 || 14 || 5 || 35||23 || 12 || 36||העפלה לגביע אופ"א 
|- bgcolor=#97DEFF
| 6. || נאפולי || 30 || 9 || 14 || 7 || 23||21 || 2 || 32||העפלה לגביע אופ"א 
|- 
| 7. || פיורנטינה || 30 || 10 || 12 || 8 || 26||26 || 0 || 32
|- 
| 8. || לאציו || 30 || 9 || 11 || 10 || 35||40 ||5-|| 29
|- 
| 9. || קטנזרו || 30 || 6 || 16 || 8 || 23||30 ||7-|| 28
|- 
| 10. || אסקולי || 30 || 7 || 12 || 11 || 26||31 ||5-|| 26
|- 
| 11. || אבלינו || 30 || 6 || 14 || 10 || 19||26 ||7-|| 26
|- 
| 12. || רומא || 30 || 8 || 10 || 12 || 24||32 ||8-|| 26
|- 
| 13. || בולוניה || 30 || 4 || 16 || 10 || 23||30 ||7-|| 24
|- bgcolor=#F08080
| 14. || ויצ'נצה || 30 || 5 || 14 || 11 || 29||42 ||13-|| 24||ירדה ליגה
|- bgcolor=#F08080
| 15. || אטאלנטה || 30 || 6 || 12 || 12 || 20||33 ||13-|| 24||ירדה ליגה
|- bgcolor=#F08080
| 16. || הלאס ורונה || 30 || 2 || 11 || 17 || 14||39 ||25-|| 15||ירדה ליגה
|}
==כדורגלנים מצטיינים==
ג'ורדנו ברונו, שחקנה של לאציו, כבש 19 שערים וזכה בתואר מלך השערים. 

==קישורים חיצוניים==
*[http://www.rsssf.com/tablesi/ital79.html נתונים מאתר rsssf]

איטליה
איטליה
קטגוריה:עונות בסרייה א'
יהוא (שם פרטי)

יֵהוּא הוא שמם של חמישה אישים במקרא. הבולט בהם הוא יהוא בן יהושפט בן נמשי מלך ישראל, הידוע גם ממקורות חיצוניים בני התקופה. נראה שמעיקרו הוא שם תאופורי המורכב מן היסוד יוֹ- (< יהו-), המתייחס כרגיל לה', בתוספת כינוי הגוף הוּא, במתכונת דומה לשמות המקראיים אֲבִיהוּא ואֱלִיהוּא. אולי הוא קיצור של צירוף מעין "ה' הוא (אלי)" או כיוצא בו. הצורה יֵהוּא במקום *יוֹהוּא (< *יהוהוא) משקפת כנראה בידול פונטי שחל ברצף של שתי תנועות מעוגלות: o-u > e-u. תופעה מקבילה מתועדת בשם יְהוֹשֻׁעַ, שבימי הבית השני התגלגל לצורה יֵשׁוּעַ (במקום *יוֹשׁוּעַ).

עדות למבטא השם במאה התשיעית לפני הספירה מצויה באובליסק השחור של שלמנאסר השלישי, שבו מוזכר יהוא מלך ישראל כשליט וסאל המעלה מס למלך אשור. שמו מופיע שם בצורה ia-ú-a. קשה לשחזר את צורת ההגייה העברית הקדומה המדויקת העומדת בבסיס תעתיק זה (אולי *יַוְהוּאַ [yawhūʔa]), אבל נראה שהתנועה הסופית משקפת הגייה קדומה של כינוי הנסתר הפרוד בצורה הוּאַה, מסורת הידועה גם ממגילות מדבר יהודה מאות שנים אחר כך.

==לקריאה נוספת==
* תדמור, חיים. "יֵהוּא". טורים 472–473 בתוך אנציקלופדיה מקראית: אוצר הידיעות על המקרא ותקופתו, כרך ג. ירושלים: מוסד ביאליק, תשכ"ה.

קטגוריה:שמות פרטיים עבריים לגברים
בצלאל שנייד

שנייד עם נשיא המדינה, [[ראובן ריבלין, בעת ביקורו בחטיבת הבקעה, דצמבר 2020 (בעת מגפת הקורונה)]]
בצלאל שנייד (נולד בשנת 1977) הוא קצין בצה"ל בדרגת אלוף-משנה, שבתפקידו האחרון בצה"ל שירת כמפקד מחוז צפון בפיקוד העורף. קודם לכן שימש מפקד חטיבת הבקעה, מפקד עוצבת השרון, קצין אג"ם של עוצבת האש ומפקד גדוד 932.

== ביוגרפיה ==
שנייד גדל ביישוב נצר חזני שבגוש קטיף. למד במכינה קדם-צבאית יתיר. התגייס לצה"ל בשנת 1996, והתנדב ליחידת שלדג. לאחר מסלול הכשרה שירת כלוחם ביחידה. לאחר קורס קציני חי"ר שב ליחידת שלדג ומונה למפקד צוות לוחמים. בהמשך שירת במספר תפקידי פיקוד ביחידה. לאחר מכן עבר לחטיבת הנח"ל, שם שימש במספר תפקידי פיקוד, ובהם, מפקד מחזור בבא"ח נח"ל.

באוקטובר 2013 הועלה לדרגת סא"ל ומונה למפקד גדוד 932, אותו הוביל בין היתר במבצע שובו אחים ובמבצע צוק איתן, בתפקיד זה שירת עד שנת 2015. לאחר מכן מונה לקצין אג"ם של עוצבת האש בין השנים 2015–2017. ב-22 ביוני 2017 הועלה לדרגת אל"ם ומונה למפקד עוצבת השרון, ושימש בתפקיד עד 27 ביוני 2019. ב-18 ביולי 2019 מונה למפקד חטיבת הבקעה, תפקיד בו שירת עד 9 באוגוסט 2021. ב-5 בספטמבר 2021 מונה למפקד מחוז צפון בפיקוד העורף ושירת בתפקיד זה עד פרישתו מצה"ל ב-3 במרץ 2024.

== חיים אישיים ==
שנייד מתגורר בקיבוץ כפר עציון, נשוי לגליה ואב לשישה. בעל תואר ראשון בהנדסה ותעשייה וניהול ממכללת עזריאלי, ותואר שני בלימודי המזרח התיכון מאוניברסיטת חיפה. אחיו הוא תא"ל במילואים משה שנייד.

== קישורים חיצוניים ==

* 

== הערות שוליים ==

קטגוריה:לוחמי יחידת שלדג
קטגוריה:מפקדי גדודים בחטיבת הנח"ל
קטגוריה:מפקדי חטיבה 5
קטגוריה:נצר חזני (גוש קטיף): אישים
קטגוריה:מפקדי חטיבת הבקעה
קטגוריה:מפקדי מחוז צפון בפיקוד העורף
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:כפר עציון: אישים
קטגוריה:ישראלים שנולדו ב-1977
ירון סיטבון

ירון סיטבון (נולד בשנת 1976) הוא קצין צה"ל במילואים. בשירותו הסדיר שימש מפקד מרום, מפקד יחידת הלוט"ר, מפקד היחידה המטכ"לית לאבטחת בכירים ומפקד יחידת עוקץ.

== ביוגרפיה ==
סיטבון התגייס לצה"ל בשנת 1994, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקת "דרגון" בפלוגה המסייעת של גדוד 101, והוביל אותה בלחימה בדרום לבנון. בהמשך שימש כמפקד צוות בגדוד גפן. לאחר מכן חזר לגדוד 101 ומונה למפקד פלוגת מסלול - פלוגת "גרזן". לאחר הנסיגה מלבנון מונה למפקד הפלוגה המסייעת בגדוד 101, ושימש בתפקיד עד תחילת האינתיפאדה השנייה כולל. לאחר גמר התפקיד יצא ללימודי מנהל עסקים ומערכות מידע, לימודים שתוכננו להיות במשך שלוש שנים, לאחר שנתיים התבקש לחזור לשירות, ולהתמנות לסגן מפקד יחידת מגלן, ושימש בתפקיד בין השנים 2003–2004. לאחר מכן חזר ללימודיו לשנה נוספת. בסיום הלימודים מונה לסגן מפקד גדס"ר צנחנים בין השנים 2005–2006 כולל במהלך מלחמת לבנון השנייה. לאחר המלחמה יצא ללימודים בפו"ם במשך כשנה. לאחר הלימודים מונה לראש לשכת ראש אמ"ץ, טל רוסו, בין השנים 2007–2009.

בשנת 2009 הועלה לדרגת סא"ל ומונה למפקד יחידת עוקץ, ושימש בתפקיד עד שנת 2012. בשנת 2012 מונה למפקד היחידה המטכ"לית לאבטחת בכירים. לאחר מכן מונה לסגן מפקד חטיבת אפרים. בשנת 2016 שימש כשופט צבאי בפרשת אלאור אזריה. באוקטובר 2016 מונה למפקד יחידת הלוט"ר, ושימש בתפקיד עד מאי 2017. ב-24 במאי 2017 הועלה לדרגת אל"ם ומונה למפקד מרום, ב-19 באוגוסט 2020 סיים את תפקידו ופרש מצה"ל. לאחר שחרורו כיהן במשך חודשיים כקצין אג"ם של מפקדת אלון במילואים.

== חיים אישיים ==
סיטבון מתגורר במושב גבעת נילי, נשוי לענבל ואב לשלושה. בעל תואר ראשון במנהל עסקים ובמערכות מידע מהמרכז האקדמי רופין.

== קישורים חיצוניים ==
* 
* 

== הערות שוליים ==

קטגוריה:לוחמי יחידת מגלן
קטגוריה:מפקדי יחידת עוקץ
קטגוריה:מפקדי בית הספר לקליעה, צליפה ולוחמה בטרור
קטגוריה:מפקדי חטיבת המרום
קטגוריה:אלופי-משנה בצה"ל
קטגוריה:בוגרי תיכון אורט השומרון
קטגוריה:בוגרי המרכז האקדמי רופין
קטגוריה:אנשי המושב
קטגוריה:ישראלים שנולדו ב-1976
קטגוריה:מועצה אזורית אלונה: אישים
בדיקת היתכנות

בדיקת היתכנות היא יצירת הערכה מנומקת ליכולת לממש בהצלחה מיזם מוצע. הבדיקה מציגה יתרונות של המיזם המוצע וחולשות שלו, הזדמנויות ואיומים המצדיקים יציאה למיזם, המשאבים הנחוצים למימוש המיזם וסיכויי ההצלחה שלו. בגישה פשטנית, שני הקריטריונים להחלטה על מיזם הם העלות שלו והתועלת הצפויה ממנו.

בדיקת היתכנות עשויה היטב תכלול רקע היסטורי שהוביל להצעת המיזם, תיאור של המוצר או השירות המוצעים, פרטי הניהול והתפעול של המיזם, חקר שוק, היבטים כלכליים ודרישות רגולטוריות.

בתום בדיקת ההיתכנות ניתן לקבל החלטה על מימוש המיזם, ביטולו או מימושו בדרך שונה מזו שבהצעה הראשונית. לעיתים מתבצע כחלק מבדיקת ההיתכנות שלב נוסף, והוא הוכחת היתכנות – מימוש חלקי של הפתרון הכולל להדגמת ההיתכנות, בניית אב טיפוס, וכדומה.

==נושאים בבדיקת היתכנות==
* היתכנות טכנולוגית: האם המוצר או השירות המוצעים ניתנים למימוש מבחינה טכנולוגית? מהן החלופות הטכנולוגיות למימוש? איזה משאבים טכנולוגיים נחוצים למימוש? האם משאבים אלה נמצאים בידי הארגון או שניתן לרכוש אותם מספק חיצוני?
* היתכנות רגולטורית: חלק ניכר מהפעילות מוסדר במסגרת רגולציה. מיזם בנייה בישראל, למשל, כפוף להוראות חוק התכנון והבנייה. בבדיקת ההיתכנות יש לכלול התייחסות לנושאי רגולציה הרלוונטיים למיזם.
* היתכנות כלכלית: בחינה של ההשקעה הכספית הנדרשת לשם הקמת המיזם ולשם התפעול השוטף שלו, הצגת החזר ההשקעה (ROI), תזרים המזומנים של המיזם ומקורות המימון שלו.

== קישורים חיצוניים ==

<div class="mw-content-ltr">
* Alan Thompson, [http://bestentrepreneur.murdoch.edu.au/Business_Feasibility_Study_Outline.pdf Business feasibility study outline], 2005
</div>

קטגוריה:ערכים שבהם תבנית בריטניקה אינה מתאימה
קטגוריה:ניהול פרויקטים
קטגוריה:קבלת החלטות
Metasploit

פרויקט מטהספלויט (באנגלית: Project Metasploit) הוא כלי המיועד למבדקי חדירה, מכיל בתוכו מאגר נתונים ופגיעויות נגד מערכות הפעלה, מערכות אנטי וירוס ותוכנות שונות. ניצול נכון של מידע זה עשוי להוות דלת אחורית בהתחברות אל מחשב היעד.

הפרויקט מבוסס קוד פתוח ומקבל תרומות והצעות עריכה מקהילת המשתמשים באמצעות אתר GitHub, ההצעות נבדקות על ידי צוות המורכב מעובדי Rapid7 וחברי קהילה בכירים. ההצעות המאושרות מוסיפות מודולים וכלים חדשים אל הכלי.

==היסטוריה==
פרויקט Metasploit פותח בשפת Perl על ידי האצ' די מור (H.D Moore) בשנת 2003, ככלי קוד פתוח המיועד למבדקי חדירה וסריקת פגיעויות אשר בעזרתו יכלו מנהלי רשתות ואבטחת מידע לבחון את אבטחת הארגון, לעדכן מערכות, לתקן פגיעויות שונות ובכך למנוע נזק רב.

*גרסת Metasploit 3.0 שוחררה בנובמבר, 2006.

* בשנת 2007 המערכת נכתבה מחדש בשפת Ruby ונוספו אליה מספר הרחבות שנכתבו בשפת C.

* בתאריך 21 באוקטובר, שנת 2009, הודיעה חברת האבטחה Rapid7 על רכישת Metasploit. אידאולוגיית החברה לא השתנה ורישיון התוכנה נשאר קוד פתוח, אך עם זאת פותחו עוד 2 גרסאות מורחבות (Metasploit Express, Metasploit Pro).

*גרסת Metasploit 4.0 שוחררה באוגוסט, 2011.
*גרסת Metasploit 5.0 שוחררה בינואר, 2019.

==ממשקים==
ישנם מספר ממשקים המשמשים למטרות שונות, כגון:
* Metasploit Framework Edition: גרסה הניתנת להורדה בחינם, מכילה ממשק פקודה, יבוא תוספות, ביצוע התקפות כח בורטלי באופן ידני, סריקת פורטים, מהדר עבור שפת Ruby ועוד.

* Metasploit Community Edition: שוחררה אוקטובר 2011, גרסה זו מאפשרת למשתמש בה ממשק גרפי וגישה דרך דפדפן האינטרנט.

* Metasploit Express: שוחררה באפריל 2010, גרסה מסחרית שפותחה בעבור אנשי אבטחת מידע ומכילה סורק פגיעויות, סריקת פורטים, סורק ראיות אוטומטי ועוד.

* Metasploit Pro: שוחררה אוקטובר 2010, גרסה מסחרית המיועדת למבדקי חדירה. המערכת כוללת את גרסת האקספרס (Express) ועוד כלים מתקדמים כגון: כלי להנדסה חברתית, כלי לבדיקת יישומי אינטרנט, מסוף מתקדם, מטענים דינמיים המתחמקים מתוכנות אנטי וירוס פגיעויות ייחודיות ועוד.

* Armitage: כלי גרפי לניהול מתקפות סייבר. הכלי מבוסס קוד פתוח ונבנה עבור פרויקט מטהספלוייט.

* Cobalt Strike: סימולציה המדמה התקפת מחשב יחיד או קבוצת מחשבים ברשת, העוזרת לקבל תמונה מקיפה יותר של פגיעויות הארגון בעת ביצוע מבדקי חדירה. המערכת כוללת כלי ליצירת דו"ח ואת כל התכונות של Armitage.

==מטענים ואקספלויטים==
===אקספלויטים (Exploits)===
במערכת מעל ל-1613 אקספלויטים המסודרים במגוון קטגוריות:
* דפדפני אינטרנט: Firefox, Internet Explorer.
* שירותים ופרוטוקולים: FTP, SMB, SMTP.
* מכשירים ניידים: Android, Apple iOS.
* מערכות הפעלה: Linux, Mac OS, Windows, BSD, Irix, Solaris.
* אפליקציות, תוכנות מדיה, אנטי וירוסים ועוד.

===מטענים (Payloads)===
במערכת מעל ל-438 מטענים מסוגים שונים:
* הפעלת סקריפטים.
* הרצת פקודות מרוחקות.
* Meterpreter מאפשר שליטה על מחשב מרוחק בעזרת VNC.
* מטענים עבור מערכות הפעלה בארכיטקטורות שונות.
* התחמקות מתוכנות אנטי וירוסים והגנות שונות ויצירת מטענים ייחודיים.

==ראו גם==
* W3af
*WarVOX
*Burp Suite
* OWASP ZAP
* OpenVAS
* Armitage
* dSploit
* קאלי לינוקס
* בדיקת חדירות

==קישורים חיצוניים==

* 

* [https://github.com//rapid7/metasploit-framework עמוד התוכנה באתר Github (באנגלית)]
* [https://www.rapid7.com האתר הרשמי של Rapid7 (באנגלית)]
* [https://community.rapid7.com/community/metasploit קהילת Metasploit (באנגלית)]

קטגוריה:תוכנות אבטחת מחשבים
קטגוריה:תוכנה חופשית
אגיסטרי

אגיסטרי (ביוונית: Αγκίστρι) הוא אי קטן ורשות מקומית במפרץ הסרוני בדרום יוון, בסמוך לאי אגינה. מבחינה מינהלית האי משתייך ליחידה האזורית האיים, שבמחוז אטיקה. שטח האי הוא 13.367 קמ"ר. האי מכוסה בעצי אורן. 

במפקד אוכלוסין בשנת 2011 נמנו באי 1,143 תושבים, המרוכזים בשלושה יישובים: מילוס (566 תושבים), סקאלה (448 תושבים), שהוא מוקד התיירות של האי, ולימנריה (128 תושבים). 

הפלגה לאי מפיראוס נמשכת כשעה. ישנן מעבורות הנוסעות לשם (כמו גם לאיים אחרים באזור) באופן קבוע.

הפעילות התיירותית באי מתמקדת בחופים. פעילויות המתאפשרות באי, הן טיול בחופים, שייט בספינות, ושחייה וצלילה בים. בחודשים יולי ואוגוסט האי מתמלא בעקבות עונת התיירות.

<gallery>
Mareza seaside.JPG|חוף מארזה
Path at Mareza.JPG|שביל במארזה
20090517 Skala harbour Angistri island Greece.jpg|נמל סקאלה
20090517 Limenaria Angistri island Greece.jpg|לימנריה
Port de Milos.JPG|נמל מילוס
</gallery>

==קישורים חיצוניים==

* 
* [http://www.agistri.co.il/ האי אגיסטרי]
* סיון זמיר, [https://www.mako.co.il/travel-world/magazine/Article-7a0e4447be80781026.htm אגיסטרי, מהאיים היפים ביוון], באתר mako, 23 במרץ 2023

קטגוריה:האיים הסרוניים
קטגוריה:יוון: תיירות
מושב (מטוס נוסעים)

מושבים במטוס [[בואינג 737–800 של חברת דלתא איירליינס]]
מושב במטוס נוסעים הוא רהיט המספק מקום ישיבה המיועד לכל אחד מהנוסעים במטוס נוסעים למשך הטיסה. לרוב מסודרים מושבים אלה בשורות לאורך גוף המטוס.

==מאפיינים והסדרי נוחות==
בעבר מטוסי הנוסעים היו מצוידים בכורסאות שעמדו על רצפת המטוס. אבל כיוון שרהיטים שאינם מקובעים מהווים סכנה בטיחותית, בימינו מקובעים הכיסאות לרצפה. לעיתים חברות התעופה מעוניינות לשמור על גמישות במיקום הכיסאות ולכן הם מהודקים למסילות לאורך גוף המטוס וניתנים להזזה. במחלקת תיירים מסודרים המושבים בצפיפות רבה יותר מאשר במחלקת עסקים או במחלקה ראשונה. אחד ממאפייניו של מטוס נוסעים הוא מספר המושבים שבו.

הכיסאות מצוידים בחגורות בטיחות. מעל כל מושב מקובע שלט "הדקו את חגורות הבטיחות" והוא מואר כאשר הנוסעים נדרשים להישאר חגורים במהלך ההסעה, בהמראה ובנחיתה וכן בעת זרימה טורבולנטית.

מעל למושבים במחלקת התיירים, לאורך גוף המטוס מצויים תאי האחסון. בהיכנסם למטוס מתבקשים הנוסעים להניח את תיקיהם בתאי האחסון או על הרצפה, מתחת למושב שלפניהם.

מושבי המטוסים מצוידים לעיתים באביזרי נוחות כלשהם. במחלקת תיירים קיימת אפשרות להטיית גב המושב אחורה. במחלקות יקרות יותר ניתן להטות את המושב עד למיטה שמאפשרת שינה נוחה. כמו כן עומד לרשות הנוסע מגש נפתח וכיס לניירת. במחלקת תיירים הם קבועים בגב המושב שלפנים. בעת המראה ונחיתה מונחים הנוסעים והנוסעות ליישר את גב המושב ולקפל את המגש.

בדרך כלל בטיסות ארוכות כל מושב מצויד גם בכרית לתמיכה בגב ובשמיכה.

לעיתים קיימים אביזרי נוחות נוספים כגון חיבורי חשמל ו-USB. בטיסות למרחקים ארוכים קבועה בגב הכיסא שמלפנים מערכת בידור.

===כיסא מעבר===

כיסא מעבר (aisle chair) הוא כיסא המיועד להעלות למטוס אנשים עם מגבלות תנועה, הנעזרים בכיסא גלגלים.

שלא כמו ברכבת, באוטובוס וברוב כלי התחבורה הציבורית, המעברים בין שורות הכיסאות במטוסי הנוסעים צרים מכדי לאפשר כניסה של כיסא גלגלים. חברות התעופה מעסיקות צוותים מיוחדים שתפקידם להעלות אל המטוס אנשים הרתוקים לכיסאות גלגלים.

כאשר ישנה בטיסה נוסעת הנעזרת בכיסא גלגלים הטיסה מצוידת בכיסא מעבר. כאשר הנוסעת צריכה לגשת לבית השימוש עליה לפנות לדיילים ולבקשם להביא אליה את כיסא המעבר ולעזור לה לגשת לשירותים. לאחר מכן על הדייל להחזירה באמצעות כיסא המעבר למקום הישיבה שלה.

==מערך ההושבה==
במטוסים צרי-גוף יש מעבר יחיד בין שורות הכיסאות. במטוסים רחבי גוף יש שלושה טורי מושבים וביניהם שני מעברים. לרוב פונים כל המושבים במחלקת התיירים קדימה, לכיוון הטיסה. לעיתים ניתן למצוא באתרי החברות את מפת מערך ההושבה של מטוסיהן. באתר של חברת SeatGuru ניתן למצוא מפות של מערכי הושבה וכן ביקורת על איכות המושבים.

==מידות ונוחות המושב במטוס הנוסעים==
מושב במחלקת תיירים של מטוס בואינג 700–737
נוחות המושב נמדדת בעיקר לפי מרחק ורוחב.

המרחק נמדד מנקודה בכיסא לאותה נקודה בכיסא הבא. מרחק זה צומצם מסוף שנות ה-80 של המאה ה-20 ועד מחצית העשור השני של המאה ה-21 בממוצע בין 5 ל-9 ס"מ במחלקת תיירים. אף כי רוחב המותניים של רוב אוכלוסיית העולם נמצא במגמת עלייה, רוחב המושבים צומצם במהלך אותה תקופה בממוצע בכ-5 ס"מ.

==קישורים חיצוניים==

* [https://www.seatguru.com אתר SeatGuru למפות וביקורת מערכי הושבה במטוסים]
* 

==הערות שוליים==

קטגוריה:תעופה אזרחית
קטגוריה:שדה תעופה: מבנה, שירותים וציוד
קטגוריה:רכיבי כלי טיס
חנקי מדגסקר

חנקי מדגסקר (שם מדעי: Sanziniinae) היא תת-משפחה של נחשים ממשפחת החנקיים החיים בטבע במדגסקר ומכאן שמם.

נחשים אלו חיים על קרקע היער והם מזכירים במראם את הרב חנק הדרום אמריקאי. אורכם יכול להגיע לשלושה מטר והם הנחשים הגדולים ביותר במדגסקר. כמו רוב הנחשים הם ציידים הניזונים מיונקים קטנים, לטאות ועופות על ידי לחיצת שריריהם עד לחניקת הטרף. הם מוסווים ביותר על קרקע היער מה שעוזר להם להתגנב אל טרפם וגם לא להתגלות על ידי טורפים כמו עופות דורסים או הפוסה של מדגסקר.

בעבר היה רק סוג אחד בקבוצה זו - חנק מלגשי (Acrantophis) אך המין חנק עצים מלגשי הועבר לסוג עצמאי (Sanzinia).
==מיון==
*תת-משפחה חנקי מדגסקר (Sanziniinae)
**סוג חנק מלגשי (Acrantophis)
***מין חנק קרקע מלגשי (Acrantophis madagascariensis)
***מין חנק דומריל מלגשי (Acrantophis dumerili)
**סוג ומין יחיד חנק עצים מלגשי (Sanzinia madagascariensis)
==קישורים חיצוניים==

קטגוריה:חנקיים
קטגוריה:מדגסקר: זוחלים
סגן נשיא ברזיל

סגן נשיא ברזיל (בפורטוגזית: Vice-presidente do Brasil), רשמית נקרא סגן נשיא הרפובליקה הפדרלית של ברזיל (Vice Presidente da República Federativa do Brasil) או פשוט סגן נשיא הרפובליקה (Vice Presidente da República) הוא המשרה הפוליטית השנייה בחשיבותה ברשות המבצעת ובקבינט של ברזיל, לאחר נשיא הרפובליקה. תפקידו המרכזי של סגן הנשיא הוא למלא את מקומו של הנשיא במקרה שנפטר, התפטר או הודח, או להשתלט באופן זמני על הסמכויות והחובות הנשיאותיים, בעוד הנשיא נמצא מחוץ למדינתו או אחרת או שבאופן זמני הנשיא אינו יכול למלא את חובותיו. סגן הנשיא נבחר יחד עם הנשיא כעמית למרוץ.

תפקיד זה היה קיים מאז הכרזת הרפובליקה בשנת 1889, אם כי הוסדר רשמית רק הוקמה בחוקת 1891. התפקיד מולא לאורך כל ההיסטוריה של ברזיל, עד שבוטל למשך חמש עשרה שנים בתקופת הפופוליזם ו"המדינה החדשה" (1930–1945).

== דרישות ==
הדרישות להתמודדות לתפקיד סגן הנשיא זהות לדרישות להתמודדות לתפקיד הנשיא. בנוסף לדרישות הרגילות להתמודדות לתפקידים פוליטיים בברזיל, על פי סעיף 14 של החוקה, מועמד לסגן הנשיאות חייב להיות אזרח ברזיל שנולד בברזיל (אשר במקרים מסוימים עשוי להיות צאצא של אחד משני הורים ברזילאים שחיים מחוץ לברזיל) ולהיות לפחות בן 35.

== בחירות וכהונה ==
הנשיא וסגן הנשיא נבחרים באותו פתק הצבעה לתקופת כהונה בת 4 שנים, ומושבעים לתפקידם ב-1 בינואר של השנה שלאחר הבחירות. שניהם עשויים להיבחר מחדש לתקופת כהונה נוספת לאחר מכן.

אם סגן הנשיא יצליח לרשת בדרך מסוימת את תפקידו של הנשיא, הוא יוכל להיבחר מחדש לתקופת כהונה נוספת. עם זאת, הוא אינו זכאי להתמודד לתקופת כהונה שנייה מלאה, זאת במסגרת החוק הברזילאי הקובע כי כל תקופת כהונה חלקית שווה לשתי תקופות כהונה רצופות. הגבלה זו חלה בכל פעם שסגן הנשיא מכהן כנשיא דה פקטו כאשר הנשיא נבצר מלמלא את תפקידו.

== מקום עבודה ומעון מגורים ==
סגן הנשיא עובד באגף המוקדש בשבילו ובשביל אנשיו בבניין משרדיו הרשמיים של נשיא ברזיל, פלאסיו דו פלנלטו ("ארמון המישור"). מעון מגוריו של סגן הנשיא הוא פלאסיו דו ג'בורו, שנחנך בשנת 1977.

== סגני נשיאים שהחליפו את הנשיא ==
מאז ייסודה של הרפובליקה הברזילאית ב-1889 הוזמנו שמונה סגני נשיאים להחליף את הנשיא: ארבעה עקב מותו של הנשיא המכהן (נילו פסניה, דלפים מוריירה, קפה פיליו וז'וזה סרניי), שניים עקב פרישה (פלוריאנו פיישוטו וז'ואאו גולאר), ושניים עקב הדחת הנשיא המכהן(איתמר פרנקו ומישל טמר).

== קישורים חיצוניים ==

* 

== הערות שוליים ==

*
קטגוריה:ברזיל: פוליטיקה
אושר עד

סניף אושר עד תל אביב
אושר עד (בשמה הרשמי מרב - מזון כל בע"מ) היא רשת מרכולים ישראלית, שהוקמה ב-2009 על ידי אברהם משה מרגלית, אריה בוים ויהודה לניאדו. נכון לשנת 2024 מחזיקה הרשת ב-20 סניפים ברחבי ישראל, ובארבעה סניפים נוספים (תחת השם Bingo Wholesale) בארצות הברית.

==היסטוריה==
"אושר עד" הוקמה בשנת 2009 כרשת דיסקאונט. הסניף הראשון של הרשת הוקם במגדל העמק. הרשת הוקמה על ידי אברהם משה מרגלית, אריה בוים ויהודה לניאדו, שהיו לפני כן הבעלים של רשת השיווק "אלף", שהוקמה כרשת שיווק הפונה לקהל חרדי וסניפיה הוקמו בריכוזי אוכלוסייה חרדית. הרשת הייתה בבעלותם של מרגלית ובוים הנמנים עם חסידות גור ולניאדו החילוני, ומחצית מהמניות ברשת הוחזקו על ידי רשת שופרסל. בשנת 2008 מימשה שופרסל אופציית רכישה, ורכשה את יתרת השליטה ברשת "אלף" מידי השותפים, ב-140 מיליון ש"ח. לאחר שנת צינון הקימו השותפים את רשת "אושר עד".

על פי דירוג דן אנד ברדסטריט שפורסם בשנת 2023, אושר עד היא רשת המזון השלישית בגודלה בישראל מבחינת מחזור מכירות, עם סכום של 4.9 מיליארד שקל בשנה. קודמות לה הרשתות שופרסל, ורמי לוי. לפי אותו דירוג רשת "אושר עד" מובילה במדד המכירות לעובד. נכון לינואר 2024, מונה הרשת 20 סניפים בישראל, כאשר האחרון שבהם נפתח בקרית ים בשנת 2023. בסניפיה נמכרים מוצרים עם הכשרים מיוחדים, אך היא אינה פונה רק לקהל חרדי. סניפי הרשת גדולים בשטחם (כ-6,000 מ"ר בממוצע לסניף) ומוצרים רבים נמכרים בה באריזות גדולות.

==בינגו סיטונאות==
100 פיקסלים
בשנת 2016 פתחה הרשת סניף בשכונת ברוקלין שבניו יורק בשם Bingo Wholesale בהשקעה של $9,000,000, גודל הסניף הוא 6,503 מטר מרובע. בכך הייתה לרשת המזון הישראלית הראשונה שפתחה סופרמרקט מחוץ לישראל.

ב-2019 פתחה הרשת חנות BINGO שנייה בארצות הברית, בלייקווד שבניו ג'רזי<ref></ref>.

== קישורים חיצוניים ==
* 

* 
* 
* 
* 

==הערות שוליים==

קטגוריה:רשתות מרכולים בישראל
פאקו אדום בטן

פאקו שחור
פאקו אדום בטן (שם מדעי: Piaractus brachypomus) היא מין של דג מים מתוקים ממשפחת הפיראניים החי בנהרות אמריקה הדרומית (ובייחוד בברזיל) לרבות האמזונאס והאורינוקו ובעתות ההצפה גם ביערות הגשם המוצפים שסביבם. הוא קרוב משפחה של דג הטמבקוי.

אורכו של הפאקו 88 ס"מ ומשקלו עד 25 ק"ג. הוא מזכיר במראהו פיראנה אדומת בטן מגודלת והוא בעל גוף גדול ודמוי חבית ובעל זנב גדול. הגוף בעל קשקשים אפורים עד אדומים ומעט מנומר בצידיים. הראש גדול ומזכיר ראש של פיראנה ושיניו מזכירות שיני אדם.

למרות המראה, הדג צמחוני וניזון בעיקר מפירות ומזרעים שנפלו למי האמזונאס. להקה של דגי פאקו תתחרה על פירות שנופלים למים ואף תעקוב אחרי קופים שקוטפים פירות ליד המים. בצעירותם דגים אלה ניזונים מזואופלנקטון ויצורים קטנים כמו סרטנים ודגים קטנים, כך הם גם עושים בעונת היובש.

==קישורים חיצוניים==

קטגוריה:בעלי חיים שתוארו ב-1818
קטגוריה:טקסונים שתוארו בידי ז'ורז' קיווייה
קטגוריה:פיראניים
קטגוריה:ברזיל: דגי מים מתוקים
קטגוריה:דגי האמזונאס
ג'ין שינג

ג'ין שינג (בסינית: 金星; בפין-יין: Jīn Xīng, בקוריאנית: 김성, בתעתוק קוריאני-לטיני: Kim Seong; נולדה ב-13 באוגוסט 1967) היא רקדנית, כוריאוגרפית, שחקנית ובעלת להקת מחול מודרני מסין. היא גם מארחת תוכנית טלוויזיה, "מופע ג'ין שינג". ג'ין שינג היא האישה הטרנסג'נדרית הראשונה בסין לקבל אישור מהממשלה לעבור ניתוח להתאמה מגדרית, וגם אחת מקומץ נשים טרנסג'נדריות שהמגדר שלהן מוכר על ידי ממשלת סין.

==ביוגרפיה==
ג'ין נולדה בשן-יאנג להורים ממוצא קוריאני, ולמדה בבית ספר קוריאני. אביה עבד במשטרה. את הזהות המגדרית שלה היא זיהתה בילדותה המוקדמת. בגיל 9, היא הצטרפה לצבא השחרור העממי, כדי לקבל הכשרה בריקוד ואימון מיליטריסטי. היא זכתה בתחרויות ריקוד רבות. כחלק מלהקת המחול הצבאית, היא הגיעה עד דרגת סגן-אלוף. בשנות השמונים, היא נסעה לניו יורק לארבע שנים ללמוד מחול, ובתחילת שנות השמונים המשיכה את מסעותיה באירופה, ולימדה מחול שנתיים ברומא. ב-1993 יצאה למסע הופעות עולמי.

בגיל 26 חזרה לסין, והשלימה ניתוח להתאמה מגדרית. היא אז עברה לשאנגחאי, ועבדה ככוריאוגרפית ומורה למחול. בגיל 33 היא אמצה ילד, ומאוחר יותר שני ילדים נוספים, אותם גידלה לבד עד נישואיה בשנת 2005.

ב-2013 התפרסמה ברחבי סין כאשר שימשה כשופטת בתוכנית תחרות הריקודים, So You Think You Can Dance. ביקורת חריפה שהעבירה על הגישה הסנסציונית של מנחה התוכנית, שביקש להפוך סיפור אישי של אחת המתחרות לרייטינג, הפך לוויראלי באינטרנט. היא אמרה, בין היתר, "בטלוויזיה הסינית, אוהבים לחפור בפצעים של אנשים, ולצרוך את כאבם. זו החולשה הגדולה של הטלוויזיה הסינית, ואני מקווה שבתוכנית [שלנו] לא ננצל את כאבם של אנשים, לא ננצל את הסימפתיה של הקהל, לא נשתמש בסבל." הקהל התאהב בה, וכעבור מספר חודשים כבר הייתה לה תוכנית אירוח משלה, והיא הפכה בעיני רבים "אופרה הסינית".

==לקריאה נוספת==
<div class="mw-content-ltr">
* 
*
*
* Li, Ruru. "Jin Xing." Encyclopedia of Contemporary Chinese Culture. New York: Routledge. 2005. </div>

==קישורים חיצוניים==

==הערות שוליים==

קטגוריה:שחקניות קולנוע וטלוויזיה סיניות
קטגוריה:מנחות טלוויזיה סיניות
קטגוריה:רקדניות סיניות
קטגוריה:כוריאוגרפיות
קטגוריה:להט"בים סינים
קטגוריה:טרנסג'נדריות
קטגוריה:זוכות פרס 100 נשים (BBC)
קטגוריה:שופטות תוכניות מציאות
קטגוריה:מתחרי המירוץ למיליון
קטגוריה:סיניות שנולדו ב-1967
בת עדן ראגי

בת עדן ראגי (שם מדעי: Paradisaea raggiana) הוא מין של ציפור מהסוג בת-עדן שבמשפחת העדניים. זוהי הציפור הלאומית של פפואה ניו גיני והיא מופיעה על דגל פפואה גינאה החדשה.
== מאפיינים ==
אורכה של הציפור עד 34 ס"מ אצל הזכרים והם בעלי נוצות ראוותניות בצבע אדום, בטן חומה-כהה וחזה וצוואר שחורים. העיניים כתומות, המקור בצבע תכלת ומתחתיו דלדול ירוק. הרגליים שחורות והזנב אדום וארוך המזכיר זנב תרנגול. הנקבות צהובות-חומות ויותר קטנות מהזכרים.

העדניים מחזרים בקבוצות אחרי נקבות מעל הענפים וקוראים להן בקול. כאשר נקבה מגיעה הזכרים מקפצים במקום כמה פעמים כדי שהנקבה תבדוק אותם ולעיתים הם מתהפכים במקום. לאחר ההזדווגות הזכרים זונחים את הנקבות ואינם עוזרים להן בטיפול בגוזלים.

העדניים ניזונים מפירות, זרעים וחרקים שהם מוצאים ביער.

==קישורים חיצוניים==

== הערות שוליים ==

קטגוריה:בעלי חיים שתוארו ב-1873
קטגוריה:טקסונים שתוארו בידי פיליפ סקלטר
קטגוריה:עדניים

קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
עטלף מושק גדול

עטלף מושק גדול (שם מדעי: Ptenochirus jagori) הוא מין של עטלף פירות החי רק ביערות גשם טרופיים בפיליפינים.

אורכו של העטלף 130-136 מ"מ ומשקלו 82-92 גרם. הוא בעל פרווה חומה כהה על הגב ובטן זהובה והראש גדול, שחור ובעל עיניים כתומות גדולות ואף גדול שחור עם נחיריים רחבים.

הוא מצוי ביערות שפלה בפליפינים עד לגובה 1,800 מ' ומעופף בלילות לחפש עצי פרי שונים, בעיקר בננות ופירות פיקוס. העטלף עוזר להפרות את הפרי בפעולותיו.

העטלף לא מצוי בסכנה אך נפגע מכריתת יערות בהם הוא חי.
==קישורים חיצוניים==

== הערות שוליים ==

קטגוריה:טקסונים שתוארו בידי וילהלם פטרס
קטגוריה:עטלפי פרי
קטגוריה:הפיליפינים: יונקים
קטגוריה:בעלי חיים שתוארו ב-1861
קטגוריה:הפיליפינים: מינים אנדמיים
קטגוריה:יונקים ביערות הגשם של דרום-מזרח אסיה